Arto Laukkanen

Arto Laukkanen (s. 1956 Helsinki) on suomalainen dokumenttielokuvien ohjaaja.
Laukkasen ensikosketus ammattimaiseen media-alaan tapahtui vuonna 1980. Tuolloin hänen työpaikkansa (Teatterikorkeakoulu) tarjosi mahdollisuuden osallistua Valtion koulutuskeskuksessa järjestettyihin kuvaus-, editointi- ja monikameraohjaus-kursseille. Vuonna 1984 Laukkanen teki British Councilin järjestämän opintomatkan Englantiin. Matkan ohjelma sisälsi kohtaamisia tanssin ja TV-alan ammattilaisten kanssa (Laban Center, Royal College of Arts, Dance Theatre Umbrella, BBC). Vuonna 1985 Laukkanen siirtyi freelanceriksi.
Vuoden 1987 aikana Laukkasen yritykseen On the Road tuli mukaan Kari Olavi Hautanen ja työryhmää täydensi vielä samana vuonna Ilari Kopsala. Ryhmä teki ensimmäiset TV-tuotantonsa 1980-luvun lopulla. Ohjelmat käsikirjoitti Ilari Kopsala ja ohjasi Laukkanen &amp; Hautanen. Tämä neljän poeettisen luonto-ohjelman kokonaisuus esitettiin Ylen "Luonto on vielä meidän" -sarjassa.
1990-luvun alussa sama työryhmä teki MTV3-kanavalle kuusiosaisen dokumenttielokuvien sarjan Suomen kansallispuistoista. Sarjan jaksoista Vuosi saaristossa ja "Lemmenjoki - piekanan ja kuukkelin maa" tehtiin myös kansainväliset versiot, joita myytiin noin kymmeneen maahan. Sarja sai myös laajan VHS-levityksen suomalaisiin kirjastoihin. (FINNA)
Vuonna 1990 ryhmä sai pohjoismaisen apurahan "Huuto tunturissa - saamelaiskuvia" dokumenttia varten. Elokuva esitettiin YLE TV1- ja SVT2-kanavilla.
1980- ja 1990-lukujen taitteessa Laukkanen siirtyi tarjoamaan tuotantopalveluja eri tuotantoyhtiöille - Motion Oy, Solar Films, Sandvision, Kuudes Aisti, TM-elokuvatuotanto, Leopantteri Oy, EriGo Oy. Näille yrityksille kuvattiin kymmeniä mainoksia sekä urheilu- ja seikkailuohjelmia, joita esitettiin kaikilla tuolloin toimineilla kotimaisilla TV-kanavilla. Motion Oy:n tuottamat nopeuslaskun MC-kilpailut (Albertville, Ranska ja Hundfjället, Ruotsi) sekä kansainväliset koskimelonta-kilpailut Kuusamossa ja Muoniossa saivat laajan näkyvyyden kotimaan lisäksi Screensportin ja Eurosportin taivaskanavilla.
Laukkanen teki 1990-luvulla tuottaja Pekka Suomelan (Avarose Oy) kanssa kaksi musiikkiohjelmaa YLElle. Pekka Ruuskan Valkeakosken Työväen musiikkitapahtumaan tehty tilausteos Lasitaivaan alla taltioitiin vuonna 1992. Seuraavana vuonna Avarose Oy suunnitteli ja toteutti henkilökuvan laulaja Frederikistä (Ilkka Sysimetsä). Humoristinen dokumentti Selibaattishow oli sukellus koko kansan "Reetun" värikkääseen elämään ja hänen lääkärinsä suositteleman selibaatti-vuoden kulkuun. 
2000-luvun ensimmäisellä vuosikymmenellä Laukkanen oli mukana kaupallisissa tuotannoissa, joissa jakelu tapahtui DVD-formaatissa ja sittemmin eri verkkoalustoilla. Näistä tuotannoista suurimman näkyvyyden saivat Ristiaskelia - Stand Up Piplia, joka oli Media Villan tuottama ja Reijo Kontion ohjaama projekti. Tuotanto sai tukea Kirkon Mediasäätiöltä. Laukkanen leikkasi kuvatun videomateriaalin ja masteroi DVD-levyn. 
Vuosina 2007-2008 Laukkanen ja toimittaja Tomi Sirén ohjasivat Adalfon Oy:lle kolme pitkää Sirénin käsikirjoittamaa urheilu-dokumenttia, joissa pureuduttiin suomalaisiiin jääkiekon, jalkapallon ja tenniksen parissa toimeentulonsa saaneiden ammattilaisten urakehitykseen. DVD-sarjan levityksestä vastasi Finnkino Oy. 
Vuonna 2013 Laukkasen yritys Media Stream Finland aloitti yhteistyön Riitta Jalosen Media4You -tuotantoyhtiön kanssa. Tämän kumppanuuden aikana on toteututettu lukuisia urheilu- ja henkilökuvadokumentteja.
Näistä suurimman näkyvyyden saivat jääkiekkoilijan urakaaresta kertova Kiekkoleijonien jäljillä sekä ammattinyrkeilyn kovaan maailmaan pureutuva Seconds Out - avustajat kehästä!
Vuonna 2022 televisiossa esitetty dokumenttielokuva "Rakkaudella Liana Kaarina" on kerännyt vuoden 2025 toukokuuhun mennessä yli miljoona katselukertaa. Dokumentti kertoo näyttelijä Liana Kaarina Leskisen noususta suomalaisen elokuvan tähtitaivaalle.
Jalosen ja Laukkasen dokumentti "Aarne Tarkas - suomalainen elokuva kiittää" (2023) kertoo elokuvaohjaaja Aarne Tarkaksen värikkäästä elämästä ja ainutlaatuisesta työurasta. Dokumentti sai kahdessa ensimmäisessä TV-esityksessä 3.1.24 ja 6.1.24 yhteensä 300 000 katsojaa.